Source: https://www.kihnio.fi/agenda/975
Timestamp: 2020-06-05 07:42:01+00:00
Document Index: 24360625

Matched Legal Cases: ['§ 29', '§ 30', '§ 4', '§ 31', '§ 32', '§ 33', '§ 47', '§ 34', '§ 35', '§ 36', '§ 9', '§ 15', '§ 16', '§ 17', '§ 18', '§ 19', '§ 20', '§ 21', '§ 22']

§ 29 Pöytäkirjan tarkastajien valinta
Valitaan kaksi pöytäkirjantarkastajaa. Tarkastusvuorossa ovat Heikki Mäkinen ja Nina Niemenmaa. Pöytäkirja tarkastetaan 9.3.2020 ja pidetään nähtävänä 10.3.2020 kunnanvirastossa klo 12-15 ja kunnan tietoverkossa.
Pöytäkirja tarkastetaan 9.3.2020 ja pidetään nähtävänä 10.3.2020 kunnanvirastossa klo 12-15 ja kunnan tietoverkossa. Pöytäkirjantarkastajiksi valittiin Nina Niemenmaa ja Mika Korkiakoski.
§ 30 Pitkäaikaisen lainan tarjouspyynnöt / saapuneet tarjoukset
§ 4 Pitkäaikaisen lainan tarjouspyynnöt
Tarjoukset pyydettiin Kihniön Osuupankilta, Oma Säästöpankki Oyj:lta (Parkano) sekä Kuntarahoitukselta. Määräaikaan mennessä tarjouksen jättivät Kihniön Osuuspankki ja Kuntarahoitus. Liitteenä 1 (ei julkinen) yhteenveto tarjouksista.
Kunnanhallitus hyväksyy Kuntarahoitus Oyj:n tarjouksen sekä valtuuttaa kunnanjohtajan / talousjohtajan neuvottelemaan tämän pohjalta yksityiskohtaisen lainatarjouksen.
Kuntarahoitus, Kihniön Op
§ 31 Toimivallan siirtäminen Kihniön kunnan 100-vuotisjuhlatoimikunnalle
Kunnanhallitus on nimennyt 20.5.2019 Kihniön kunnan 100-vuotisjuhlatoimikunnan. Juhalavuoden kuluihin on talousarviossa varattu määräraha. Hallituksen alainen toimikunta on lähinnä valmisteleva toimielin, jolla ei ole määrärahan käyttöoikeutta. Toiminnan kannalta oli järkevää, että toimikunta tekisi määrärahan puitteissa päätökset mahdollisista avustuksista eri toimijoiden tilaisuuksiin sekä muut tarvittavat hankintapäätökset toiminnan toteuttamiseksi. Toimikunnalla tulisi olla myös oikeus tehdä sopimuksia esiintyjien ja muiden palveluntuottajien kanssa juhlavuoden tapahtumien merkeissä.
Kunnan voimassa olevan hallintosäännön 40 § mukaan toimielin voi siirtää sille määrättyä toimivaltaa edelleen alaiselleen viranomaiselle. Se, jolle toimivalta on edelleen siirretty, ei voi siirtää toimivaltaa edelleen. Käytännön toimeenpanijana toimii juhlatoimikunnan puheenjohtaja.
Toimikunnan on toimitettava kokousten pöytäkirjat tiedoksi kunnanhallitukselle hallintosäännön (44 § ) edellyttämällä tavalla. Delegointi on määräaikainen juhlatoimikunnan toiminnan ajan.
Kunnanhallitus siirtää toimivaltaansa Kihniön kunnan 100- vuotisjuhlatoimikunnalle määrärahan käyttöoikeuden ja sopimusoikeuden osalta juhlatoimikunnan toimikauden ajaksi sekä velvoittaa toimikunnan toimittamaan pöytäkirjansa kunnanhallitukselle hallintosäännön edellyttämällä tavalla.
Juha-Matti Markkola, Petteri Wiinamäki (juhlatoimikuntaan nimetyt)
Juha-Matti Markkola ja Petteri Wiinamäki poistuivat esteellisenä kokouksesta asian käsittelyn ajaksi. Puheenjohtajana toimi Hannu Koivistoinen tämän asian ajan.
§ 32 Puumilan yrittäjäsopimuksen hyväksyminen
Kunta käynnisti yrittäjäpohjaisen emännän / isännän haun helmikuussa 2020 Noora Törmän ilmoitettua lounasravintolan toiminnan loppumisesta Puumilassa. Puumilasta oli kiinnostunut useampikin yrittäjä.
Neuvottelut tilojen vuokrausta ja käytönvalvontaa koskevasta sopimuksesta on käyty Tiia Mantilan kanssa. Mantilan tarkoituksena on käynnistää Puumilassa ruoka- ja kahviopalvelut sekä juhla- ja kokoustoiminnan tilapalvelut.
Mantilan ja kunnan välinen sopimus alkaa 23.3.2020
Liitteenä n:o 2 on sopimus. Sopimuksen ehtojen mukaan se sitoo vuokralaista heti, kun se on allekirjoitettu ja Kihniön kuntaa, kun kunnanhallitus on sen hyväksynyt ja päätös on saanut lainvoiman ja kun sopimus on allekirjoitettu.
Kunnanhallitus hyväksyy liitteenä n:o 2 olevan sopimuksen.
Lisäksi kunnanhallitus myöntää kunnanjohtajalle oikeuden tehdä sopimukseen pieniä teknisluonteisia muutoksia ja korjauksia mikäli sellainen tarve ilmenee.
Taloustoimisto, Tmi Tiia Mantila
§ 33 Väliaikaisrahoitushakemus hankkeelle Geo Wellbeing- hyvinvointitapahtuma
Kunnanvaltuuston 5.11.2001 § 47 päätöksen mukaan maaseudun kehittämishankkeita Leader ym. voidaan väliaikaisesti rahoittaa enintään 16.819 eurolla / hanke. Rahoitus annetaan lyhytaikaisena korottomana lainana, joka on maksettava takaisin välittömästi kun hankkeen toteuttaja on saanut nostaa pois julkisen rahoituksen, kuitenkin viimeistään 6 kuukauden kuluttua hankkeen toteutuksen päättymisestä.
Kihniön matkailuyhdistys ry hakee 16 800 euron lainaa Kihniön kunnalta Geo Wellbeing-hyvinvointitapahtumaan. Tapahtuma on saanut myönteisen tukipäätöksen Pohjois- Satakunnan Leaderilta sekä Satakunnan ELY- keskukselta. Ohessa liite Ely: n-päätöksestä ( liite 3).
Ely- keskus on 4.2.2020 myöntänyt Geo Wellbeing hyvinvointitapahtumalle 20.790 euroa. Hankkeen kokonaiskustannus on 29.700 euroa. Tukiosuus on 70 %.
Takaisinmaksu tapahtuisi heti hanketukien saavuttua, tapahtuman jälkeen.
Tapahtuma järjestetään Kihniön Pyhäniemessä lauantaina 6.6.2020, jonka tarkoituksena on tuoda esille kaikenikäisille ihmisille hyvinvoinnin merkitystä.
Mielenterveysongelmat ja masennus ovat päivittäin esillä mediassa ja yhä nuoremmat, jopa lapset sairastuvat lamaannuttavasti.
Lisäksi ihmisten liikkumattomuus on yleistynyt ja tuonut mukanaan ylipainon lisääntymisen kaikissa ikäluokissa. Kaikki tämä vaikuttaa vanhusten arkeen, työikäisten työkykyyn tai opiskelumahdollisuuksiin ja myös kuormittaa yhteiskuntaa sairaanhoitokuluina sekä muina ylimääräisinä menoina. Haluamme tuoda esille keinoja välttää kyseistä ilmiötä palautumisen ja liikunnan sekä luonnossa liikkumisen avulla. Tuomme myös esille Kihniön ja erityisesti Pyhäniemen ympäristön tarjoamat mahdollisuudet sekä paikallisille että ulkopaikkakuntalaisille tai jopa kansainvälisestikin. Tapahtumassa tarjotaan kaikenikäisille mahdollisuus osallistua ryhmäliikuntatunteihin, jotka valitaan eri tyyppisistä liikuntamuodoista mahdollisimman monipuolisesti. Esim. Juha Mieto on kiinnitetty mukaan osaksi hyvinvointi koordinaattori Anne Perälän sauvakävely, -sekä jumppaosuutta.
Tarjoamme apua henkilökohtaisten lihaskunto-ohjelmien laatimiseen. Lisäksi päivän aikana on useita eri luentoja liikunnasta, luonnosta, mielen ja kehon hyvinvoinnista, ravinnon merkityksestä ihmiselle sekä palautumisen tärkeydestä.
Luennoitsijoina toimii Karita Tykkä, X-Motionin Vesa ja Johanna Vuorenmaa, Relevon Tuomas Liikala, sekä Kihniön Martat ry:n Annikki Aro.
Lisäksi esillä erilaisia kehonhuoltomenetelmiä ja hoitomuotoja. Haluamme tarjota ihmisille ns.matalan kynnyksen aloittaa liikuntaharrastus, inspiroitua itsehoidosta ja sen tarpeellisuudesta.
Kunnanhallitus myöntää Kihniön matkailuyhdistys Ry: lle 16.800 euron korottoman lainan Geo- Wellbeing- hyvinvointitapahtuman rahoitukseen. Laina on maksettava takaisin välittömästi, kun Satakunnan Ely- keskus on suorittanut hankkeen loppumaksatuksen.
Taloustoimisto, Kihniön matkailuyhdistys
§ 34 Kunnanhallituksen myöntämät avustukset 2020
Kunnanhallitus myöntää hakemuksesta yleisavustusta toiminnan tukemiseen kihniöläisille yhteisöille tai hakijalle, jonka toiminta sijoittuu Kihniön alueelle. Avustusta myönnettäessä otetaan huomioon yhteisön toiminnan laajuus, osallistumis-mahdollisuuden avoimuus ja vaikuttavuus. Yleisenä periaatteena on, että avustustoiminnan tulee olla vaikuttavaa ja tukea kuntastrategiaa. Hakemukseen tulee liittää ta-vuoden toimintasuunnitelma, edellisen vuoden tilinpäätös, selvitys edellisen vuoden tuen käytöstä sekä perustelut tuen tarpeesta. Määrärahaa avustuksiin on talousarviossa varattu 15.000 euroa. Määräaikaan mennessä saapuneet hakemukset, anotut avustukset sekä ehdotus myönnettävästä tuesta liitteenä 4. (Toimitetaan 6.3. jälkeen)
Talousarviokirjaan on merkitty sisivstystoimen avustuksien kohtaa s. 33: "Sivistyslautakunta jakaa vuonna 2020 liikunta- ja nuorisojärjestöille avustuksia yhteensä 22.024 euroa. Nuorisojärjestöjen 11.512 euron osuus sisältää 4 H-yhdistykselle maksettavan palkka-avustuksen, jonka suuruuden päättää kunnanhallitus. Kihniön 4 H-yhdistys on hakenut 8500 euron palkka-avustusta vuodelle 2020.
Kunnanhallitus myöntää avustukset liitteen 4 mukaisesti. Lisäksi kunnanhallitus päättää 4 H-yhdistyksen palkka-avustukseksi 6.500 euroa vuodelle 2020.
Kristiina Mäkelä (Kihniön Koiraharrastajat, RHY:n hakemukset)
Kristiina Mäkelä poistui esteellisenä kokouksesta päätöksenteon ajaksi. Pöytäkirjanpitäjänä toimi puheenjohtaja tämän asian ajan. Kunnanhallitus hyväksyi yksimielisesti esittelijän päätösehdotuksen.
Taloustoimisto, hakijat
§ 35 Talouden toteuma 1.1. - 31.12.2019 sekä 1.1-31.1.2020
Kunnanjohtaja esittelee taloustilannetta kokouksessa. Oheisena toteuma.
Kunnanhallitus merkitsee tiedoksi talouden toteuman.
§ 36 Kunnanjohtajan informaatioasiat
Talous- ja hallintojohtaja § 9
Tekninen lautakunta 26.2.2020
§ 15 Koivikon asemakaavan muutos ja laajennus
§ 16 Koivikon rivitalojen vesimaksut
§ 17 Tienkäyttöoikeus kunnan maan kautta
§ 18 Siirtoviemärilasku, Parkanon Vesi Oy
§ 19 Veteraanitalon kerhotilan vuokranmääritys
§ 20 Palvelusopimus Kihniön kunnan viheralueiden hoidosta ja puhtaanapidosta sekä muista erikseen sovittavista töistä
§ 21 Teknisen johtajan ajankohtaisasiat
§ 22 Muut asiat
1. Pirkanmaan liitto: Tilinpäätös ja toimintakertomus 2019
2. Pirkanmaan Ely: Liikenteelle luovutus: maantien 13359 Nerkoontien parantaminen, Kihniö
3. Pirkanmaan Ely: Nopeusrajoituksen alentaminen maantiellä 13343, Kihniö
4. Fimea: Kihniön apteekin apteekkiluvan myöntäminen
5. Uusi-Ristaniemi Sari ja Henri: Pyhäniemen maa-alueen osto